section_heading: Radnja
paragraph_text: U međuvremenu u kući obitelji Benedict rastu tenzije oko toga na koji način roditelji žele odgajati svoju djecu. Bick inzistira na tome da ga Jordy mora naslijediti i voditi imanje kao što su to radili njegov otac i djed - ali Jordy želi postati doktor. Leslie želi da Judy ode u školu u Švicarsku, ali Judy voli ranč i želi studirati stočarstvo na Sveučilištu u Teksasu. Oboje djece uspiju u svojim nakanama. Nakon što započne rat, Jett ponovno posjećuje Benedicte i nagovara Bicka da krene u naftni biznis kako bi pomogao državi. Shvativši da njegova djeca neće preuzeti ranč nakon što ode u mirovinu, Bick pristaje. Luz II koja se nalazi u tinejdžerskim godinama započne flertovati s Jettom. Nakon što započne bušenje nafte na njihovom ranču, bogata obitelj Benedict postaje još bogatija pa izgrađuju bazen u dvorištu kuće.